Source: http://solaris.drnona.eu/new_register
Timestamp: 2017-07-23 20:26:52+00:00
Document Index: 955208

Matched Legal Cases: ['§1', '§2', '§3', '§2', '§4', '§ 5', '§ 5', '§5', '§2', '§4', '§6']

Fyzická osoba Živnostník Spoločnosť Potvrdzujem, že nevykonávam podnikateľskú činnosť
Nemám vybraného Sponzora, chcem aby mi bol pridelený automaticky Poznám údaje svojho Sponzora Súhlasím aby moje tel. číslo a e-mail boli poslané Sponzorovi, aby ma mohol kontaktovať. ID Sponzora
Sponzor bude pridelený automaticky Kontaktné údaje E-mail
Zadajte prosím znova Váš e-mail
ÁNO - chcem sa stať Zvýhodneným zákazníkom ÁNO - chcem sa stať Distribútorom Zvýhodnený zákazník má právo: nakupovať produkty pre vlastnú potrebu so zľavou 20 a viac % v pobočkách všetkých krajín, v ktorých má Firma zastúpenie,
zvyšovať svoju zľavu sčítaním bodov za nákupy svoje a svojej siete, ak má otvorený Systém pripočítavania bodov,
za účelom zvyšovania svojej zľavy ponúkať možnosť nákupu produkcie so zľavou ďalším zákazníkom, pre ktorých bude Sponzorom, pričom je nutné dodržiavať Pravidlá pre Sponzora,
kedykoľvek sa stať Distribútorom podľa podmienok stanovujúcich Práva a Záväzky Distribútora. Zvýhodnený zákazník nemá právo: realizovať predaj produkcie Dr. Nona na internetových aukciách a prostredníctvom iných internetových stránok,
vopred neschválených D.N.I.-EU, s.r.o.
používať logo Dr. Nona a tvoriť internetové stránky s ponukou produkcie za účelom predaja. Ukončením registrácie je nákup: Registračný komplet a ľubovoľný produkt z Katalógu Produktov "Dr.Nona", podľa aktuálneho cenníka.
Potvrdzujem, že som pochopil vyššie uvedené podmienky registrácie, prijímam ich a dobrovoľne sa stávam Zvýhodneným Zákazníkom. Ukončením registrácie je súhlas s Pravidlami spolupráce a zároveň nákup ľubovoľných produktov v min. hodnote 100 bodov z Katalógu Produktov
„Dr.Nona”, podľa aktuálneho cenníka. Distribútor pred prvým vystavením faktúry za vzniknutý zárobok, je povinný doručiť do sídla spoločnosti D.N.I-EU, s.r.o. doklad: Osvedčenie o registrácii a pridelení DIČ. Potvrdzujem, že som sa oboznámil a akceptujem Pravidlá spolupráce (klikni pre otvorenie) Vyhlasujem, že tieto údaje sú pravdivé a že som si vedomý(á) všetkých právnych následkov a zodpovednosti za uvádzanie nepravdivých údajov a vyhlásení. Potvrdzujem, že som pochopil(a) Pravidlá spolupráce, súhlasím s nimi a dobrovoľne sa stávam Distribútorom: Späť
Ďalej PRAVIDLÁ SPOLUPRÁCE
Spoločnosť – D.N.I.-EU, s.r.o. - pobočka Košice so sídlom na Štúrovej 27, 040 01 Košice zapísaná do Obchodného registra Okresného súdu Košice I, IČO: 36 792 381, DIČ: 2022398796, výhradný regionálny zástupca firmy „Dr. Nona International Ltd.“;
Distribútor - fyzická alebo právnická osoba registrovaná v databáze Spoločnosti, spôsobilá na právne úkony, spolupracujúca so Spoločnosťou podľa zásad stanovených v Pravidlách spolupráce a Marketingovom pláne.
§1 Cieľ a predmet Pravidiel spolupráce
Cieľom podmienok je stanoviť pravidlá spolupráce Distribútora a Spoločnosti v oblasti distribúcie produktov ponúkaných Spoločnosťou (ďalej len „Produkty“).
V rámci spolupráce medzi stranami, Spoločnosť udeľuje Distribútorovi právo nakupovať produkty s uvedenou zľavou pre svoju vlastnú potrebu, alebo na ďalší predaj, v súlade s ustanoveniami Pravidiel spolupráce a Marketingového plánu. Organizovanie následného predaja ako aj všetky záväzky Distribútora vyplývajúce z obchodovania sú na strane Distribútora.
Súpis ponúkaných Produktov je Spoločnosťou zverejňovaný v aktuálnom cenníku Spoločnosti a na internetovej stránke www.drnona.eu .
Právo na zakúpený tovar a rovnako aj zodpovednosť zaň (napr. skladovacie podmienky) sa prenáša na Distribútora v momente zakúpenia a prevzatia produktu od Spoločnosti. Spoločnosť vyhlasuje, že Produkty zostávajú vlastníctvom Spoločnosti až do momentu úhrady celej ceny Distribútorom.
Nákupy sa realizujú bezprostredne na predajných miestach Spoločnosti alebo zásielkovou službou na základe telefonickej alebo emailovej objednávky v zhode s Podmienkami zásielkového predaja tovaru, prípadne cez internet na stránke www.drnona.eu v Systéme SOLARIS v zhode s Pravidlami objednávok v internetovom systéme.
§2 Registrácia Distribútora
Osoba, ktorá má záujem o distribúciu Produktov, musí byť zaregistrovaná, tzn. musí vykonať nasledujúce kroky: vyplniť Registračný formulár súčasne s akceptáciou Pravidiel spolupráce a zároveň zakúpiť vstupný jednorazový nákup v hodnote min. 100 bodov.
Osobné údaje uvedené v Registračnom formulári sú potrebné pre poskytovanie informácií Spoločnosťou voči Distribútorovi a vyplácanie jeho finančných príjmov v súlade s pravidlami Marketingového plánu.
§3 Pojmy
Pojmy používané v Pravidlách spolupráce majú nižšie opísaný význam:
Marketingový plán - súbor pravidiel vydaných firmou " Dr. Nona International Ltd.", stanovujúce spôsob získavania zliav nakupovaním Produktov a tiež možnosťou získania príjmov.
Štartovací balíček - súbor informačných materiálov (napr.: Katalóg produktov, Marketingový plán, Pravidlá spolupráce, Podmienky zásielkového predaja tovaru a cestovnú sadu krémov), ktorý Distribútor získa pri registrácii.
Bod - hodnotová jednotka, ktorá určuje cenu Produktu - každý Produkt má hodnotu stanovenú v bodoch. Podmienky zásielkového predaja tovaru - stanovené pravidlá zaväzujúce obe strany pri realizácii objednávok Produktov telefónom a mailom, dostupné taktiež na www.drnona.eu. Systém SOLARIS - internetový servis slúžiaci na realizáciu objednávok Produktov, registráciu nových Distribútorov a realizáciu spolupráce so Spoločnosťou pomocou internetu na www.drnona.eu. Registračný formulár - dokument, na ktorý Distribútor vpíše svoje osobné údaje potrebné k zaregistrovaniu v databáze Spoločnosti, na základe ktorého Distribútor dostane identifikačné číslo ID, aby mohol nakupovať a preberať svoje príjmy.
Spolupráca – zaregistrovaním sa zo strany Distribútora podľa §2.1 je naplnený skutok uzavretia dohody o spolupráci medzi Spoločnosťou a Distribútorom, ktorej podmienky sú stanovené týmito Pravidlami spolupráce a Marketingovým Plánom.
Zúčtovacie obdobie - obdobie, za ktoré sa vykonáva výpočet obratov predaja a výpočet príjmov, trvá 1 kalendárny mesiac.
§4 Zásady spolupráce, práva a záväzky
Distribútor nie je zamestnancom Spoločnosti, koná samostatne mimo Spoločnosť, sám stanovuje čas, miesto a spôsob vykonávania svojej činnosti. Spoločnosť v žiadnom prípade nezaväzuje Distribútora na vykonávanie práce
Distribútor organizuje svoju činnosť samostatne na svoje náklady a zodpovednosť. Nesie všetky náklady a právne záväzky spojené s jeho činnosťou. Spoločnosť nie je zaviazaná dodávať Distribútorovi pracovné pomôcky alebo refundovať jeho náklady, ak to inak neustanoví osobitná dohoda medzi Spoločnosťou a Distribútorom. Bez ohľadu na predošlé, môže Distribútor využívať materiály a pomôcky určené Spoločnosťou na podporu Distribútorov.
Distribútor nie je oprávnený prijímať záväzky v mene Spoločnosti, vystupovať v jej mene, robiť vyhlásenia alebo vykonať akýkoľvek právny či faktický úkon v mene Spoločnosti. V rokovaniach s tretími osobami je Distribútor povinný jasne a pochopiteľne uvádzať svoj pravdivý vzťah so Spoločnosťou. Distribútor nie je oprávnený na prevzatie akýchkoľvek platieb určených pre prospech Spoločnosti.
Spoločnosť nenesie žiadnu zodpovednosť za konanie tretích osôb, ktorých služby Distribútor využíva v rámci spolupráce so Spoločnosťou, za konanie týchto osôb nesie zodpovednosť Distribútor, ako za konanie vlastné.
Vysporiadanie a platenie daní patrí do výlučnej právomoci Distribútora, konajúceho vo vlastnom mene a na vlastné náklady. Spoločnosť nenesie zodpovednosť za konanie Distribútora pri zúčtovaní, daňových povinnostiach, úhradách poplatkov alebo iných finančných záväzkoch.
Distribútor sa zaväzuje pri svojich aktivitách v rámci spolupráce so Spoločnosťou postupovať v súlade so všeobecne platnými právnymi predpismi.
Pravidlá ponuky Produktov:
Distribútor nie je oprávnený vydávať akékoľvek materiály v mene Spoločnosti
Spoločnosť zakazuje kopírovať a rozmnožovať firemné materiály s cieľom ich ďalšieho predaja. Distribútor má právo ponúkať produkty na svojej internetovej stránke alebo sociálnych sieťach za podmienky: názov domény, profilu atď. nesmie začínať heslom „drnona” (je prípustná len predpona „meno“drnona), pričom názov musí byť odsúhlasený Spoločnosťou. Akékoľvek publikácie a verejné vyhlásenia nesmú obsahovať nepravdivé informácie alebo narušovať dôveryhodnosť Spoločnosti či Produktu. Spoločnosť nenesie zodpovednosť za obsah publikácií Distribútora
Distribútor má právo predávať Produkty cez svoju internetovú stránku pri dodržaní podmienok Pravidiel spolupráce. Akékoľvek problémy vzniknuté pri internetovom predaji, právne alebo finančné, sú na strane vlastníka internetovej predajne. Práva Distribútora:
Distribútor má právo zúčastniť sa marketingových, propagačných a integračných podujatí organizovaných Spoločnosťou, podľa podmienok jednotlivých akcií stanovených Spoločnosťou. Distribútor Spoločnosti udeľuje svoj súhlas so zverejnením fotografií a videa z týchto akcií s jeho osobou pre účely súvisiace s činnosťou Spoločnosti na všetkých dostupných technických nosičoch.
Distribútor ma právo na umiestnenie svojej vizitky na internetovej stránke Spoločnosti s využitím funkcie určenej na tento účel. S cieľom ponuky Produktov a rozvojom svojej činnosti v rámci spolupráce má Distribútor právo používať názov a logo „Dr. Nona“ vo vlastných publikáciách, na internetových stránkach, sociálnych sieťach atď., za podmienky, že viditeľným spôsobom k názvu a logu firmy umiestni text „Nezávislý Distribútor“.
Distribútor má právo na výmenu zakúpeného tovaru, pokiaľ jeho parametre nezodpovedajú popisu na etikete alebo právnym predpisom, rovnako v prípade, pokiaľ tovar mení svoje vlastnosti v priebehu používania.
Distribútorovi nie je bránené spolupracovať s inými hospodárskymi subjektami alebo jednotlivcami, avšak:
Nemôže viesť rokovania či prednášky týkajúce sa činnosti Spoločnosti alebo Produktov v rovnakom čase a mieste, ako rokovania týkajúce sa iných činností..
Nemôže ponúkať v rovnakom čase a mieste Produkty Spoločnosti alebo produkty iných subjektov.
Nemôže ponúkať produkty alebo služby iných subjektov na akýchkoľvek stretnutiach Spoločnosti, alebo v jej priestoroch.
Nemôže využívať výsady a pomôcky poskytovaných Spoločnosťou na vykonanie úkonu pre iný subjekt.
Distribútor má právo, po dohode, využívať priestor Spoločnosti určený na organizovanie prednášok a školení a to výlučne na činnosti súvisiace so spoluprácou so Spoločnosťou. Záväzky Distribútora:
Distribútor sa zaväzuje pri registrácii na podanie pravdivých informácií o svojej osobe alebo firme, ako aj o ich aktualizáciu pri vzniku akejkoľvek zmeny. Spoločnosť nenesie právnu ani finančnú zodpovednosť v dôsledku nesprávnych či neaktuálnych osobných údajov Distribútora. Spoločnosť si vyhradzuje právo overiť pravdivosť zadaných údajov. Distribútorovi nie je dovolené meniť Registrujúcu osobu (Sponzora) a tiež registrovať sa na viac ako jedno registračné číslo (ID). Distribútor sa zaväzuje zdržať sa akýchkoľvek činností a podujatí, ktoré by mohli poškodiť Spoločnosť alebo iného Distribútora a to najmä s ohľadom na ich záujmy, imidž a dobrú povesť.
Distribútor sa zaväzuje predávať Produkty v súlade s Pravidlami spolupráce, Marketingovým plánom a aktuálnym cenníkom. Zakazuje sa predaj na akýchkoľvek aukciách, ale aj Distribútorom podpísaným v cudzej štruktúre.
Distribútor je zodpovedný za poskytovanie správnych informácií o produkcii a nemôže poskytovať záruky alebo informácie o Produktoch, ktoré neposkytuje výrobca. V prípade reklamácie Zákazníka, ohľadom tvrdení o účinkoch produktu, nesie Distribútor zodpovednosť za vzniknutú situáciu a je povinný uhradiť náklady spojené s nákupom Produktu. Distribútor je povinný starať sa o svoje príjmy zo spolupráce so Spoločnosťou. Ich výšku si overuje na www.drnona.eu v systéme Solaris, telefonicky alebo emailom v distribučnom sklade Spoločnosti. Svoje príjmy uplatňuje v nasledujúcom mesiaci po vzniknutí nároku. V prípade potvrdenia, že bolo narušené ustanovenie článku a) až d) tohto paragrafu, je Spoločnosť oprávnená zrušiť dohodu podľa § 5. bod 4., týchto pravidiel.
Záväzky Spoločnosti:
Spoločnosť garantuje Distribútorovi nemennosť získanej zľavy, ako aj jeho postavenie v štruktúre, s výnimkou ustanovenia § 5. bod 5
Spoločnosť sa zaväzuje k vyplácaniu príjmov Distribútora vo výške vyčíslenej v súlade s Marketingovým plánom za jeho obraty v danom zúčtovacom období, nie skôr ako 5. deň nasledujúceho mesiaca. Spoločnosť vypláca príjem na základe dokladu, v zhode s právnym postavením Distribútora (výdajovým dokladom, faktúrou alebo faktúrou s DPH) najneskôr do 7 pracovných dní od doručenia dokladu. Iné formy zúčtovania sú viazané na individuálnu dohodu so Spoločnosťou.
V prípade chybných alebo nedostatočných údajov potrebných na vyplatenie príjmov, je Spoločnosť bez odkladu povinná Distribútora informovať o vzniknutom probléme. Spoločnosť má právo pozastaviť výplatu, pokiaľ nebude dodaný správny podklad k jej realizácii.
§5 Doba trvania podmienok spolupráce
polupráca podľa týchto podmienok je začatá dňom ich akceptácie zo strany Distribútora, za súčasnej podmienky realizácie jeho registrácie (§2.1).
Distribútor môže od dohody kedykoľvek odstúpiť, bez udania dôvodov, písomným oznámením doručeným do distribučného skladu Spoločnosti. V tomto prípade, je možné znovu sa zaregistrovať ako Distribútor, až po uplynutí 6-mesačného obdobia odkladu.
Spoločnosť môže dohodu vypovedať v prípade, ak Distribútor porušil podmienky spolupráce a toto porušenie nenapraví v termíne a podľa podmienok, ktoré mu boli písomne oznámené zo strany Spoločnosti
Spoločnosť môže dohodu vypovedať s okamžitou platnosťou, pri porušení §4, bod 4. a) až d), týmto rozhodnutím bude Distribútor písomne upovedomený.
Ak je dohoda rozviazaná Spoločnosťou na základe porušenia Pravidiel spolupráce Distribútorom, je jeho ID v databáze zablokované, nemôže ďalej realizovať spoluprácu a jeho sieť prechádza k jeho Sponzorovi. V takýchto prípadoch nie je možná opätovná registrácia, s výnimkou udelenia súhlasu prezidentom Firmy " Dr. Nona International Ltd.". §6 Vyhlásenie
Spoločnosť vyhlasuje, že ako Výhradný regionálny predstaviteľ „Dr. Nona Int.“ vlastní všetky práva k Produktom, nevyhnutné k riadnemu zabezpečeniu spolupráce s Distribútorom.
Spoločnosť si vyhradzuje právo odporučiť Distribútorovi predajné ceny výrobkov dané cenníkom, za ktoré je viazaný Produkty ponúkať tretím osobám za účelom dosiahnutia maximálnej efektivity. Odporúčanie je v súlade s rešpektovaním zásad hospodárskej súťaže na trhu a nevytvára pre distribútora žiadnu právnu povinnosť.
Po nákupe produktov od Spoločnosti, Distribútor pri ich predaji tretím osobám vystupuje samostatne vo vlastnom mene a na vlastné náklady, a je tiež subjektom zodpovedným voči tretím osobám za riadne plnenie kúpnych zmlúv viazaných k Produktom.
Ak z konania alebo nevedomosti Distribútora, okrem iného, vo vzťahu k realizácii svojich zmlúv pri predaji Produktov, vystúpi tretia strana s nárokmi voči Spoločnosti, Distribútor odškodní Spoločnosť v najširšom prijateľnom rozsahu. Okrem toho, je Distribútor povinný uhradiť Spoločnosti všetky náklady a náhrady za škodu, ktorú Spoločnosti spôsobil v súvislosti s takými nárokmi tretích strán.
Spoločnosť je zbavená zodpovednosti za škody vzniknuté na strane Distribútora, v dôsledku nepredvídateľných skutočností a bez zavinenia Spoločnosti.
Spoločnosť si vyhradzuje právo na zmenu ustanovení Pravidiel spolupráce, na základe oznámenia Distribútorovi prostredníctvom e-mailu, pošty alebo zverejnením na výveskách v distribučných skladoch Spoločnosti. Zmena nadobudne účinnosť dňom jej zverejnenia na internetovej stránke www.drnona.eu. V prípade nesúhlasu so zmenami v Pravidlách spolupráce má Distribútor právo odstúpiť od dohody o spolupráci do 30 dní odo dňa ich vyhlásenia, písomným podaním v distribučnom sklade Spoločnosti. Ak Distribútor aj po vykonaní zmien v Pravidlách spolupráce v spolupráci pokračuje, tým, že napr. uskutočnil nákup, predaj výrobkov alebo vykonáva inú podobnú činnosť, je to považované za ich prijatie.
Ustanovenia Pravidiel spolupráce sú v súlade so zákonmi Slovenskej republiky. V záležitostiach, ktoré nie sú upravené podmienkami spolupráce, platia ustanovenia Občianskeho zákonníka.
Všetky spory vzniknuté v priebehu realizácie spolupráce v rámci týchto podmienok sa budú najprv riešiť zmierom medzi Distribútorom a Spoločnosťou, ak to nie je úspešné, budú všetky spory riešené pred príslušným súdom v súlade so všeobecne platnými právnymi predpismi.
Neoddeliteľnou súčasťou Pravidiel spolupráce je Marketingový plán. Registrácia
Vitajte v novom registračnom formulári firmy Dr. Nona. Nižšie je uvedený stručný popis jednotlivých etáp tvoriacich registráciu: 1.
Vyplníte osobné údaje vo formulári. Vyberiete či sa chcete stať Zvýhodneným zákazníkom alebo Distribútorom. V tejto etape tiež zadávate údaje Sponzora, ak nepoznáte vášho Sponzora, bude vám automaticky pridelený systémom.
Po vyplnení formulára bude na zadanú e-mailovú adresu poslaná informácia s odkazom umožňujúcim vytvoriť prvú objednávku v systéme Solaris. Odkaz bude aktívny počas nasledujúcich 14 dní od dňa registrácie.
Zvýhodnený Zákazník / Distribútor ukončí prvú objednávku so zľavou 20%. V košíku má automaticky pridaný Štartovací komplet alebo Registračnú sadu. Pri prvom nákupe má poštovné zdarma.
Po ukončení prvej objednávky, bude na e-mailovú adresu poslaná kópia vyplneného Registračného formulára s prideleným osobným ID číslom, tiež heslo a PIN kód na prihlásenie do plnej verzie systému Solaris.
Nezobrazovať toto okno nabudúce D.N.I-EU. s.r.o. 040 01 Košice, Štúrova 27 Tel. 055/720 34 10 IČO: 36792381, IČ DPH: 2022398796 Dokumenty
Pravidlá spolupráce Marketingový Plán
Tlač registrácie PDF
Stránka www Copyright © Dr. Nona 2016